
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физическо лице, чрез продажба на 32/1224 кв.м идеални части от УПИ ІХ-270 в кв. 23 по плана на кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас е постъпило заявление с вх.№94-01-7057/25.02.2019г. от Н. З. Х., с искане за прекратяване на съсобственост в урегулиран поземлен имот (УПИ) ІХ-270,  кв. 23 по плана на кв. Банево, гр. Бургас, чрез изкупуване на общинските идеални части от цитирания имот. 

Община Бургас притежава 32/1224 кв.м ид. части от УПИ ІХ-270 в кв. 23, целият с площ 1224 кв.м, по плана на кв. Банево, гр. Бургас, отреден „за жилищно строителство“, при граници: северозапад – УПИ VІІІ; североизток – улица; югоизток – УПИ ХІІ, УПИ ХІ и УПИ Х; югозапад – УПИ ХV и УПИ ХІV, отразен в КК на гр. Бургас, като ПИ с идентификатор 07079.705.270 и площ 1226 кв.м, за които има съставен Акт №9158/19.03.2019г. за частна общинска собственост. 
Заявителят – Н. З. Х.в, заедно със своята съпруга Д. М. Х., притежават 1192/1224 кв.м ид. части от цитирания имот, за които е представен нотариален акт №421, том ІІІ, рег. №2181, н. дело №349/15.04.2018г. на Нотариус при БРС.

Собствените на Община Бургас 32/1224 кв.м ид. части от УПИ ІХ-270 в кв. 23 по плана на кв. Банево, гр. Бургас, не отговарят на изискванията на чл. 19 от Закона за устройство на територията (ЗУТ) за обособяване на самостоятелен урегулиран поземлен имот. 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 32/1224 кв. м идеални части от УПИ ІХ-270 в кв. 23 по плана на кв. Банево, гр. Бургас, на оценител, член на КНОБ, определена в размер на 1450 (хиляда четиристотин и петдесет) лева, без ДДС.
Данъчната оценка на имота, предмет на продажба е 748,80 (седемстотин четиридесет и осем лева и осемдесет стотинки) лева.

Имотът не е включен в Годишната програма за управление и разпореждане с общинската собственост на Община Бургас за 2019 г., приета с Решение по т. 4 от проведеното на 29.01.2019г. заседание на Общински съвет – Бургас (Протокол №53) по реда на чл. 8, ал. 9 от ЗОС, поради което същата е необходимо да бъде допълнена в Раздел ІІ, т. 3 „ Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с цитирания имот.

Предвид изложеното и на основание правомощията ми по чл. 60, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 09.05.2019г. на Комисия, назначена с моя Заповед №2710/30.09.2016г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 8, ал. 9 от Закона за общинската собственост, чл. 36 от Закона за собствеността, чл. 36, ал. 1, т. 2 от Закона за общинската собственост, чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

І. Допълва Програмата за управление и разпореждане с общинската собственост на Община Бургас за 2019г., приета с Решение по т. 4 от дневния ред на проведеното на 29.01.2019г. заседание на Общински съвет – Бургас (Протокол №53), в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общинската идеална част“ с недвижим имот, представляващ  32/1224 кв.м ид. ч. от УПИ ІХ-270 в кв. 23, целият с площ 1224 кв.м, по плана на кв. Банево, гр. Бургас, отреден „за жилищно строителство“, отразен в КК на гр. Бургас, като ПИ с идентификатор 07079.705.270 и площ 1226 кв.м, актуван с Акт №9158/19.03.2019г. за частна общинска собственост.

ІІ. Да се прекрати съсобствеността между Община Бургас и Н. З. Х. чрез продажба на 32/1224 (тридесет и два от хиляда двеста двадесет и четири) кв.м идеални части от недвижим имот, актувани с Акт №9158/19.03.2019г. за частна общинска собственост, представляващи идеална част от урегулиран поземлен имот (УПИ) ІХ-270 (девет римско за имот с планоснимачен номер двеста и седемдесет), целият с площ 1224 (хиляда двеста двадесет и четири) кв.м в кв. 23 (двадесет и три), отреден "за жилищно строителство" по плана на кв. Банево, гр. Бургас, при граници на целия имот: северозапад - УПИ VІІІ; североизток - улица; югоизток - УПИ ХІІ, УПИ ХІ и УПИ Х; югозапад - УПИ ХV и УПИ ХІV, отразен като поземлен имот (ПИ) с идентификатор 07079.705.270 (нула седем нула седем девет точка седем нула пет точка две седем нула), целият с площ 1226 (хиляда двеста двадесет и шест) кв.м по Кадастралната карта и кадастралните регистри (КККР) на гр. Бургас, при съседи: 07079.705.277, 07079.705.278, 07079.705.269, 07079.705.268, 07079.705.267, 07079.705.3053 и 07079.705.271, за сумата от 1450 (хиляда четиристотин и петдесет) лева, без ДДС.
Приложение: Заявление вх.№94-01-7057/25.02.2019г. в Община Бургас; Акт №9158/19.03.2019г. за частна общинска собственост; Скица №15-222809-14.03.2019г., издадена от СГКК-Бургас; скица и удостоверение за имота рег. №94-01-2227/1/08.02.2019г. на Община Бургас; Нот. акт №421, том ІІІ, рег. №2181, н. дело №349/15.04.2018г. на Нотариус при БРС; Протокол от 09.05.2019г. на комисията, назначена от Кмета на Община Бургас; Удостоверение за данъчна оценка; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

ИНЖ. МИНКА ЧАУШЕВА, Началник-отдел ОС 

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: инж. Райна Димова, Ст. експерт в дирекция УОС
